nibzard/narodne-novine-full-text-markdown huggingface dataset:
### NN 114/2020 (19.10.2020.), Odluka o izmjenama Odluke o uvođenju nužnih epidemioloških mjera za područje Krapinsko-zagorske županije

STOŽER CIVILNE ZAŠTITE REPUBLIKE HRVATSKE

2243

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 19. listopada 2020. godine, donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE KRAPINSKO-ZAGORSKE ŽUPANIJE

I.

Na prijedlog Stožera civilne zaštite Krapinsko-zagorske županije u Odluci o uvođenju nužnih epidemioloških mjera za područje Krapinsko-zagorske županije (»Narodne novine« broj 106/20 i 111/20) točka II. mijenja se i glasi:

»Nužne epidemiološke mjere iz točke I. ove Odluke su:

– zabrana posjeta korisnicima pružatelja socijalne usluge smještaja starijih i nemoćnih osoba te odraslih osoba s invaliditetom, uključujući i ne srodničke udomiteljske obitelji

– zabrana posjeta korisnicima stacionara ustanova za zdravstvenu njegu, uz iznimku korisnika koji su u terminalnoj fazi, kojima su dopušteni posjeti u trajanju od 15 minuta uz pridržavanje svih propisanih epidemioloških mjera, a u posjetu može biti samo jedan posjetitelj istovremeno

– zabrana izlazaka korisnika izvan prostora pružatelja usluga smještaja za starije i nemoćne osobe i odrasle osobe s invaliditetom, izuzev ako je izlazak uvjetovan medicinskim razlozima

– preporuka zaposlenicima pružatelja socijalnih usluga smještaja u sustavu socijalne skrbi da ne odlaze na stručne skupove i druge skupno organizirane oblike usavršavanja zaposlenika (kongresi, simpoziji, predavanja, radionice i sl.)

– obveza vođenja evidencije sudionika okupljanja u zatvorenim prostorima na kojima se okuplja više od 20 osoba, s osnovnim informacija (ime, prezime i broj telefona prisutnih osoba).

Evidencije iz stavka 1. podstavka 4. ove točke obvezno se čuvaju najmanje 14 dana te se u slučaju potrebe predaju županijskoj epidemiološkoj službi.«

II.

Točka IV.a briše se.

III.

Ova Odluka objavit će se u »Narodnim novinama«, a stupa na snagu 20. listopada 2020. godine.

Klasa: 810-06/20-01/7

Urbroj: 511-01-300-20-189

Zagreb, 19. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 114/2020 (19.10.2020.), Rješenje o imenovanju glavnog ravnatelja Leksikografskog zavoda Miroslav Krleža

Vlada Republike Hrvatske

2239

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 14. stavka 3. Zakona o Leksikografskom zavodu Miroslav Krleža (»Narodne novine«, br. 96/03 i 190/03 – ispravak), Vlada Republike Hrvatske je na sjednici održanoj 14. listopada 2020. donijela

RJEŠENJE

O IMENOVANJU GLAVNOG RAVNATELJA LEKSIKOGRAFSKOG ZAVODA MIROSLAV KRLEŽA

Imenuje se dr. sc. BRUNO KRAGIĆ glavnim ravnateljem Leksikografskog zavoda Miroslav Krleža.

Klasa: UP/I 080-02/20-01/217

Urbroj: 50301-15/07-20-02

Zagreb, 14. listopada 2020.

Predsjednik
 mr. sc. Andrej Plenković, v. r.
### NN 114/2020 (19.10.2020.), Odluka o izmjeni i dopuni Odluke o uvođenju nužnih epidemioloških mjera za područje Sisačko-moslavačke županije

STOŽER CIVILNE ZAŠTITE REPUBLIKE HRVATSKE

2244

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 19. listopada 2020. godine, donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE SISAČKO-MOSLAVAČKE ŽUPANIJE

I.

Na prijedlog Stožera civilne zaštite Sisačko-moslavačke županije u Odluci o uvođenju nužnih epidemioloških mjera za područje Sisačko-moslavačke županije (»Narodne novine« broj 105/20 i 110/20) u točki II. iza podstavka 7. dodaje se novi podstavak 8. koji glasi:

» – zabranjuju se izlasci korisnika domova za starije i nemoćne osobe te drugih ustanova socijalne srbi izvan njihovih prostora, izuzev ako je izlazak uvjetovan medicinskim razlozima«

Dosadašnji podstavci 8. i 9. postaju podstavci 9. i 10.

II.

Točka IV.a briše se.

III.

Ova Odluka objavit će se u »Narodnim novinama«, a stupa na snagu 20. listopada 2020. godine.

Klasa: 810-06/20-01/7

Urbroj: 511-01-300-20-188

Zagreb, 19. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 114/2020 (19.10.2020.), Rješenje o imenovanju članice Upravnog vijeća Agencije za plaćanja u poljoprivredi, ribarstvu i ruralnom razvoju

VLADA REPUBLIKE HRVATSKE

2240

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 7. stavka 4. Zakona o osnivanju Agencije za plaćanja u poljoprivredi, ribarstvu i ruralnom razvoju (»Narodne novine«, br. 30/09 i 56/13), Vlada Republike Hrvatske je na sjednici održanoj 14. listopada 2020. donijela

RJEŠENJE

O IMENOVANJU ČLANICE UPRAVNOG VIJEĆA AGENCIJE ZA PLAĆANJA U POLJOPRIVREDI, RIBARSTVU I RURALNOM RAZVOJU

Imenuje se DUŠKA MIA FRANIĆ članicom Upravnog vijeća Agencije za plaćanja u poljoprivredi, ribarstvu i ruralnom razvoju.

Klasa: 080-02/20-01/136

Urbroj: 50301-15/07-20-02

Zagreb, 14. listopada 2020.

Predsjednik
 mr. sc. Andrej Plenković, v. r.
### NN 114/2020 (19.10.2020.), Pravilnik o dopuni Pravilnika o provedbi Općeg poreznog zakona

Ministarstvo financija

2241

Na temelju članka 107.a stavka 8. Općeg poreznog zakona (»Narodne novine«, broj 115/16, 106/18, 121/19, 32/20 i 42/20) ministar financija donosi

PRAVILNIK

O DOPUNI PRAVILNIKA O PROVEDBI OPĆEG POREZNOG ZAKONA

Članak 1.

U Pravilniku o provedbi Općeg poreznog zakona (»Narodne novine«, broj 45/19, 35/20, 43/20, 50/20, 70/20, 74/20 i 103/20) u članku 71.zc iza stavka 1. dodaju se stavci 2. i 3. koji glase:

»(2) U uvjetima posebnih okolnosti iz članka 107.a Zakona, iznimno od posebnih propisa o oporezivanju dohotka, trošak cijepljenja protiv zaraznih bolesti što ga poslodavac i isplatitelj primitka odnosno plaće na svoj teret omogućuje radnicima i fizičkim osobama koje ostvaruju primitke iz članka 21. stavka 1. Zakona o porezu na dohodak u interesu obavljanja djelatnosti poslodavca i isplatitelja primitka odnosno plaće ne smatra se primitkom po osnovi nesamostalnog rada neovisno o načinu podmirenja troška cijepljenja.«.

»(3) Odredba stavka 2. ovoga članka primjenjuje se do 31. prosinca 2020. godine.«

Završna odredba

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 410-01/20-01/1366

Urbroj: 513-07-21-01-20-13

Zagreb, 15. listopada 2020.

Ministar financija
 dr. sc. Zdravko Marić, v. r.
### NN 115/2020 (21.10.2020.), Ispravak Odluke o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2259

Nakon usporedbe s izvornim tekstom utvrđena je pogreška u Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama« broj 110 od 9. listopada 2020. godine te se daje

ISPRAVAK ODLUKE

O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 110/20.) u članku 1., u stupcu 1. druge tablice umjesto ATK šifre: »N04BA03« treba stajati ATK šifra: »N04BA03 164«, a umjesto ATK šifre: »V03AC03 181« treba stajati ATK šifra: »V03AC03 191«.

Ovim Ispravkom utvrđene greške se ispravljaju.

Klasa: 025-04/20-01/248

Urbroj: 338-01-01-20-01

Zagreb, 14. listopada 2020.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 115/2020 (21.10.2020.), Ispravak Odluke o izmjeni i dopunama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2260

Nakon usporedbe s izvornim tekstom utvrđena je pogreška u Odluci o izmjeni i dopunama Odluke o utvrđivanju posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje koja je objavljena u »Narodnim novinama«, broj 110 od 9. listopada 2020. godine te se daje

ISPRAVAK ODLUKE

O IZMJENI I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

U Odluci o izmjeni i dopunama Odluke o utvrđivanju posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine«, broj 110/20.) u članku 3., iza riječi: »1. studenoga 2020. godine«, omaškom su ispuštene riječi: »,osim članka 2. koji stupa na snagu 1. siječnja 2021. godine.«.

Ovim Ispravkom utvrđena greška se ispravlja.

Klasa: 025-04/20-01/247
 Urbroj: 338-01-01-20-01
 Zagreb, 14. listopada 2020.

Predsjednik Upravnog vijeća
 Hrvatskog zavoda za zdravstveno osiguranje
 prof. dr. sc. Drago Prgomet, dr. med. spec., v. r.
### NN 115/2020 (21.10.2020.), Odluka o proširenju primjene Kolektivnoga ugovora o izmjenama i dopunama Kolektivnog ugovora za graditeljstvo (od 25. rujna 2015.) – druge izmjene i dopune i Kolektivnoga ugovora o izmjenama i dopunama Kolektivnog ugovora za graditeljstvo (od 25. rujna 2015.) – treće izmjene i dopune

Ministarstvo rada, mirovinskoga sustava, obitelji i socijalne politike

2249

Na temelju članka 203. stavka 1. Zakona o radu (»Narodne novine«, broj 93/2014, 127/2017 i 98/2019), ministar nadležan za rad donosi

ODLUKU

O PROŠIRENJU PRIMJENE KOLEKTIVNOGA UGOVORA O IZMJENAMA I DOPUNAMA KOLEKTIVNOG UGOVORA ZA GRADITELJSTVO (OD 25. RUJNA 2015.) – DRUGE IZMJENE I DOPUNE I KOLEKTIVNOGA UGOVORA O IZMJENAMA I DOPUNAMA KOLEKTIVNOG UGOVORA ZA GRADITELJSTVO (OD 25. RUJNA 2015.) – TREĆE IZMJENE I DOPUNE

I.

Primjena Kolektivnoga ugovora o izmjenama i dopunama Kolektivnog ugovora za graditeljstvo (od 25. rujna 2015.) – druge izmjene i dopune, zaključenoga 7. srpnja 2020. i objavljenoga u »Narodnim novinama«, broj 93/2020 te Kolektivnoga ugovora o izmjenama i dopunama Kolektivnog ugovora za graditeljstvo (od 25. rujna 2015.) – treće izmjene i dopune, zaključenoga 15. rujna 2020. i objavljenoga u »Narodnim novinama«, broj 104/2020, proširuje se na sve poslodavce i radnike u Republici Hrvatskoj u djelatnosti građevinarstva, područje F Nacionalne klasifikacije djelatnosti 2007. – NKD 2007. (»Narodne novine«, broj 58/2007 i 72/2007).

II.

Ova Odluka stupa na snagu 1. studenoga 2020. i objavit će se u »Narodnim novinama«.

Klasa: 110-03/20-01/20
 Urbroj: 524-03-02-01/1-20-6
 Zagreb, 14. listopada 2020.

Ministar
 Josip Aladrović, v. r.
### NN 115/2020 (21.10.2020.), Indeks potrošačkih cijena u rujnu 2020.

Državni zavod za statistiku

2256

Državni zavod za statistiku objavljuje

INDEKS

POTROŠAČKIH CIJENA U RUJNU 2020.

Indeks potrošačkih cijena u rujnu 2020. u odnosu na kolovoz 2020. iznosi 100,8.

Klasa: 957-04/20.01/1

Urbroj: 555-01-04-06-01-20-20

Zagreb, 16. listopada 2020.

Glavna ravnateljica
 Lidija Brković, v. r.
### NN 115/2020 (21.10.2020.), Odluka o imenovanju liste ispitivača za polaganje ispita o stručnoj osposobljenosti za zanimanje pogrebnik

Ministarstvo gospodarstva i održivog razvoja

2248

Na temelju članka 19. stavka 3. Zakona o pogrebničkoj djelatnosti (»Narodne novine«, broj 36/15 i 98/19) i članka 5. Pravilnika o načinu i postupku provedbe ispita o stručnoj osposobljenosti za zanimanje pogrebnik (»Narodne novine«, broj 134/15), ministar nadležan za poduzetništvo i obrt, donosi

ODLUKU

O IMENOVANJU LISTE ISPITIVAČA ZA POLAGANJE ISPITA O STRUČNOJ OSPOSOBLJENOSTI ZA ZANIMANJE POGREBNIK

I.

Na listu ispitivača za pojedina ispitna područja imenuju se:

Za područje gospodarstva:

– Tomislav Pavelić, dipl. oec., Ministarstvo gospodarstva i održivog razvoja

– Zrinka Debeljak, dipl. oec., Hrvatska obrtnička komora

– Darko Prister, dipl. oec., Hrvatska obrtnička komora

– Dražen Horvat, dipl. oec., Hrvatska obrtnička komora

– Tomislav Relja, dipl. oec., Hrvatska gospodarska komora

Za područje pravnih propisa:

– Sanja Martinovsky, dipl. iur., Hrvatska obrtnička komora

– Nika Morović, dipl. iur., Hrvatska obrtnička komora

– Krešimir Jušić, dipl. iur., Hrvatska obrtnička komora

– dr. sc. Gordana Mršić, diplomirani pravnik u mirovini

– Ivana Sučić, dipl. iur., Hrvatska gospodarska komora

– Jelena Praštalo, dipl. iur., Dom Duga Zagreb

Za područje etičkih pitanja:

– mr. sc. Narcisa Manojlović, prof. psih., Ministarstvo rada, mirovinskog sustava, obitelji i socijalne politike

– dr. sc. Ivana Lučev, prof. psih., Ministarstvo rada, mirovinskog sustava, obitelji i socijalne politike

– Mladen Djurkinjak, prof. psih., Centar za socijalnu skrb Trešnjevka

– Jadranka Barać, profesorica pedagogije u mirovini

– Nađa Gligora, prof. psih., Dom zdravlja Centar, Medicina rada

Za područje stručno-teorijskog dijela ispita i praktičnih znanja u struci:

– Damir Sapanjoš, Udruga pogrebnika Hrvatske

– Stjepan Birović, Prizma pogrebne usluge, Donji Miholjac

– Ratko Medenec, Sekcija pogrebnika Hrvatske obrtničke komore

– Damir Oniško, Obrt za pogrebne usluge POKOP, Zagreb.

II.

Ovom Odlukom stavlja se izvan snage Odluka o imenovanju liste ispitivača za polaganje ispita o stručnoj osposobljenosti za zanimanje pogrebnik (»Narodne novine«, broj 134/15).

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 133-01/20-01/02
 Urbroj: 526-04-02/1-20-1
 Zagreb, 2. listopada 2020.

Ministar
 dr. sc. Tomislav Ćorić, v. r.
### NN 115/2020 (21.10.2020.), Odluka o izmjeni Odluke o uvođenju nužnih epidemioloških mjera za područje Šibensko-kninske županije

STOŽER CIVILNE ZAŠTITE REPUBLIKE HRVATSKE

2251

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 20. listopada 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE ŠIBENSKO-KNINSKE ŽUPANIJE

I.

Na prijedlog Stožera civilne zaštite Šibensko-kninske županije u Odluci o uvođenju nužnih epidemioloških mjera za područje Šibensko-kninske županije (»Narodne novine« broj 107/20 i 112/20) točka II. mijenja se i glasi:

»Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba, a iznimno, može biti prisutno do 100 osoba uz uvjet da se takve svadbene svečanosti održavaju samo u prostorima koji redovno mogu organizirati svečanosti za najmanje 3 puta više osoba nego što će ih biti na takvoj svadbenoj svečanosti

– na sahranama može biti prisutno najviše 50 osoba, a sućut ožalošćenima se ne smije izražavati bliskim kontaktom

– u svim zatvorenim prostorima u kojima se obavljaju javne ili gospodarske djelatnosti te odvijaju manifestacije, kulturni ili drugi programi, vjerska ili druga društvena okupljanja obvezno je korištenje maski za lice ili medicinskih maski

– zabranjuju se posjeti korisnicima ustanova socijalne skrbi koje pružaju uslugu smještaja i izlasci korisnika izvan prostora objekata i dvorišta ustanova socijalne skrbi koje pružaju uslugu smještaja, izuzev ako je izlazak uvjetovan medicinskim razlozima

– organizatori svih društvenih okupljanja na koja je pozvano ili se očekuje više od 20, a manje od 50 osoba obvezni su stožeru jedinice lokalne samouprave na čijem području se održava takvo društveno okupljanje dostaviti obavijest o okupljanju i voditi pisanu evidenciju sudionika.

Obavijest iz stavka 1. podstavka 5. ove točke obvezno sadrži:

– mjesto i očekivano vrijeme okupljanja

– broj očekivanih sudionika

– planirane epidemiološke mjere

– kontakt podatke organizatora.

Obveze iz stavka 1. podstavka 5. ove točke ne odnose se na:

– profesionalne umjetničke izvedbe i programe

– amaterske kulturno-umjetničke izvedbe i programe

– kinoprojekcije,

– sportska natjecanja

– okupljanja tijekom svadbenih obreda i svadbenih svečanosti

– pogrebe, posljednje ispraćaje i polaganja urni

– vjerske obrede

– izložbe u muzejskim, galerijskim i ostalim izložbenim prostorima.«

II.

Ova Odluka objavit će se u »Narodnim novinama«, a stupa na snagu 22. listopada 2020. godine.

Klasa: 810-06/20-01/7
 Urbroj: 511-01-300-20-192
 Zagreb, 20. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 115/2020 (21.10.2020.), Odluka o izmjenama Odluke o uvođenju nužnih epidemioloških mjera za područje Općine Đulovac

STOŽER CIVILNE ZAŠTITE REPUBLIKE HRVATSKE

2254

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 20. listopada 2020. godine, donosi

ODLUKU

O IZMJENAMA ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE
 OPĆINE ĐULOVAC

I.

Na prijedlog Stožera civilne zaštite Bjelovarsko-bilogorske županije u Odluci o uvođenju nužnih epidemioloških mjera za područje Općine Đulovac (»Narodne novine« broj 106/20 i 108/20) točka II. mijenja se i glasi:

»Nužne epidemiološke mjere iz točke I. ove Odluke su:

– na svim vjerskim okupljanjima, uključujući i mise, na području Općine Đulovac obvezno je pridržavanje svih epidemioloških mjera i nošenje zaštitnih maski za lice ili medicinskih maski te vođenje evidencije prisutnih s osnovnim podacima (ime, prezime i broj telefona prisutnih osoba) ako je prisutno više od 50 osoba

– ograničavaju se okupljanja na javnim površinama na najviše 10 osoba

– na privatnim proslavama i svečanostima može biti prisutno najviše 10 osoba.«

Evidencije iz stavka 1. podstavka 1. ove točke obvezno se čuvaju najmanje 14 dana te se u slučaju potrebe predaju županijskoj epidemiološkoj službi.

II.

Točka IV.a briše se.

III.

Ova Odluka objavit će se u »Narodnim novinama«, a stupa na snagu 22. listopada 2020. godine.

Klasa: 810-06/20-01/7

Urbroj: 511-01-300-20-195

Zagreb, 20. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 115/2020 (21.10.2020.), Odluka o izmjeni Odluke o uvođenju nužnih epidemioloških mjera za područje Splitsko-dalmatinske županije

STOŽER CIVILNE ZAŠTITE REPUBLIKE HRVATSKE

2252

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20), članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20) Stožer civilne zaštite Republike Hrvatske, 20. listopada 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE SPLITSKO-DALMATINSKE ŽUPANIJE

I.

Na prijedlog Stožera civilne zaštite Splitsko-dalmatinske županije u Odluci o uvođenju nužnih epidemioloških mjera za područje Splitsko-dalmatinske županije (»Narodne novine« broj 96/20, 98/20, 101/20, 105/20 i 110/20) točka IV.a briše se.

II.

Ova Odluka objavit će se u »Narodnim novinama«, a stupa na snagu 22. listopada 2020. godine.

Klasa: 810-06/20-01/7
 Urbroj: 511-01-300-20-193
 Zagreb, 20. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 115/2020 (21.10.2020.), Odluka o izmjeni Odluke o uvođenju nužnih epidemioloških mjera za područje Krapinsko-zagorske županije

Stožer civilne zaštite Republike Hrvatske

2250

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 20. listopada 2020. godine, donosi

ODLUKU

O IZMJENI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE KRAPINSKO-ZAGORSKE ŽUPANIJE

I.

Na prijedlog Stožera civilne zaštite Krapinsko-zagorske županije u Odluci o uvođenju nužnih epidemioloških mjera za područje Krapinsko-zagorske županije (»Narodne novine« broj 106/20, 111/20 i 114/20) točka II. mijenja se i glasi:

»Nužne epidemiološke mjere iz točke I. ove Odluke su:

– na svadbenim svečanostima može biti prisutno najviše 50 osoba

– na društvenim i javnim okupljanjima u zatvorenim prostorima (koncerti, sajmovi, skupštine, vjerska okupljanja, sportska natjecanja i dr.) može biti prisutno najviše 50 osoba

– na privatnim svečanostima i drugim privatnim okupljanjima može biti prisutno najviše 20 osoba

– na sahranama i posljednjim ispraćajima sućut ožalošćenima se ne smije izražavati bliskim kontaktima, a karmine se ne održavaju

– sva okupljanja u zatvorenim prostorima na kojima sudjeluje više od 20 osoba organizator je obvezan prijaviti Službi civilne zaštite Krapina putem elektroničke pošte (krapina112@civilna-zastita.hr)

– obveza vođenja evidencije sudionika okupljanja u zatvorenim prostorima na kojima se okuplja više od 20 osoba, s osnovnim informacija (ime, prezime i broj telefona prisutnih osoba).

– zabrana posjeta korisnicima pružatelja socijalne usluge smještaja starijih i nemoćnih osoba te odraslih osoba s invaliditetom, uključujući i ne srodničke udomiteljske obitelji

– zabrana posjeta korisnicima stacionara ustanova za zdravstvenu njegu, uz iznimku korisnika koji su u terminalnoj fazi, kojima su dopušteni posjeti u trajanju od 15 minuta uz pridržavanje svih propisanih epidemioloških mjera, a u posjetu može biti samo jedan posjetitelj istovremeno

– zabrana izlazaka korisnika izvan prostora pružatelja usluga smještaja za starije i nemoćne osobe i odrasle osobe s invaliditetom, izuzev ako je izlazak uvjetovan medicinskim razlozima

– preporuka zaposlenicima pružatelja socijalnih usluga smještaja u sustavu socijalne skrbi da ne odlaze na stručne skupove i druge skupno organizirane oblike usavršavanja zaposlenika (kongresi, simpoziji, predavanja, radionice i sl.)

Evidencije iz stavka 1. podstavka 6. ove točke obvezno se čuvaju najmanje 14 dana te se u slučaju potrebe predaju županijskoj epidemiološkoj službi.«

II.

Ova Odluka objavit će se u »Narodnim novinama«, a stupa na snagu 22. listopada 2020. godine.

Klasa: 810-06/20-01/7

Urbroj: 511-01-300-20-191

Zagreb, 20. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 116/2020 (23.10.2020.), Odluka o imenovanju predsjednice i prestanku mandata predsjednice Odbora »Nagrade Ivan Filipović«

HRVATSKI SABOR

2263

Na temelju članka 81. Ustava Republike Hrvatske i članka 6. Zakona o »Nagradi Ivan Filipović« (»Narodne novine«, br. 61/91. i 149/09.) Hrvatski sabor na sjednici 16. listopada 2020. donio je

ODLUKU

O IMENOVANJU PREDSJEDNICE I PRESTANKU MANDATA PREDSJEDNICE ODBORA »NAGRADE IVAN FILIPOVIĆ«

I.

Za predsjednicu Odbora »Nagrade Ivan Filipović« imenuje se dr. sc. VESNA BEDEKOVIĆ, predsjednica Odbora za obrazovanje, znanost i kulturu Hrvatskoga sabora.

II.

Dr. sc. IRENI PETRIJEVČANIN VUKSANOVIĆ, dosadašnjoj predsjednici Odbora »Nagrade Ivan Filipović« mandat je prestao 22. srpnja 2020.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/18

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o imenovanju članova Državnog povjerenstva za procjenu šteta od prirodnih nepogoda

HRVATSKI SABOR

2264

Na temelju članka 81. Ustava Republike Hrvatske i članka 9. Zakona o ublažavanju i uklanjanju posljedica prirodnih nepogoda (»Narodne novine«, br. 16/19.) Hrvatski sabor na sjednici 16. listopada 2020. donio je

ODLUKU

O IMENOVANJU ČLANOVA DRŽAVNOG POVJERENSTVA ZA PROCJENU ŠTETA OD PRIRODNIH NEPOGODA

I.

Za članove Državnog povjerenstva za procjenu šteta od prirodnih nepogoda iz reda zastupnika imenuju se:

za predsjednika

– DARKO SOBOTA

za članove

– ANAMARIJA BLAŽEVIĆ

– GORAN IVANOVIĆ

– IVAN BUDALIĆ

– NIKŠA VUKAS

– ŽELJKO SAČIĆ

– VILIM MATULA.

II.

Za člana Državnog povjerenstva za procjenu šteta od prirodnih nepogoda, na prijedlog nadležnog ministarstva, imenuje se DAMIR BOROVIĆ, dipl. ing. građ., član iz Ministarstva prostornog uređenja, graditeljstva i državne imovine.

III.

Članu Državnog povjerenstva za procjenu šteta od prirodnih nepogoda imenovanom na prijedlog nadležnog ministarstva Odlukom o imenovanju članova Državnog povjerenstva za procjenu šteta od prirodnih nepogoda (»Narodne novine«, 61/19.) mr. sc. PAVI ŠAŠLINU mandat prestaje danom donošenja ove Odluke.

IV.

Članovi Državnog povjerenstva za procjenu šteta od prirodnih nepogoda imenovani na prijedlog nadležnih ministarstava Odlukom o imenovanju članova Državnog povjerenstva za procjenu šteta od prirodnih nepogoda (»Narodne novine«, br. 61/19.), mr. sc. KREŠIMIR DRAGIĆ, NATAŠA VEŠLIGAJ, SANJA KRNIĆ BASTAĆ, MIRO MACAN, mr. sc. JASNA DIVIĆ i KREŠIMIR FRANČIĆ, imenovan na prijedlog osiguravajućeg društva, nastavljaju obnašati navedenu dužnost do isteka mandata 14. lipnja 2023.

V.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/08

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o imenovanju člana Savjeta Javne ustanove Spomen-područja Jasenovac

HRVATSKI SABOR

2265

Na temelju članka 81. Ustava Republike Hrvatske i članka 5. Zakona o Spomen-području Jasenovac (»Narodne novine«, br. 15/90., 28/90. i 22/01.) Hrvatski sabor na sjednici 16. listopada 2020. donio je

ODLUKU

O IMENOVANJU ČLANA SAVJETA JAVNE USTANOVE SPOMEN-PODRUČJA JASENOVAC

I.

Za člana Savjeta Javne ustanove Spomen-područja Jasenovac imenuje se KREŠIMIR AČKAR, zastupnik Hrvatskoga sabora.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/20

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o izboru članice i prestanku mandata člana Nadzornog odbora Financijske agencije

HRVATSKI SABOR

2266

Na temelju članka 81. Ustava Republike Hrvatske i članka 11. Zakona o Financijskoj agenciji (»Narodne novine«, br. 117/01., 60/04. i 42/05.) Hrvatski sabor na sjednici 16. listopada 2020. donio je

ODLUKU

O IZBORU ČLANICE I PRESTANKU MANDATA ČLANA NADZORNOG ODBORA FINANCIJSKE AGENCIJE

I.

Za članicu Nadzornog odbora Financijske agencije iz reda saborskih zastupnika bira se GROZDANA PERIĆ, predsjednica Odbora za financije i državni proračun Hrvatskoga sabora.

II.

Dana 22. srpnja 2020. dužnost člana Nadzornog odbora Financijske agencije prestao je obnašati ANTON KLIMAN, zbog prestanka zastupničkog mandata.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/19

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o imenovanju članova Nadzornog odbora Hrvatske banke za obnovu i razvitak

HRVATSKI SABOR

2267

Na temelju članka 81. Ustava Republike Hrvatske i članka 17. stavka 3. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 16. listopada 2020. donio je

ODLUKU

O IMENOVANJU ČLANOVA NADZORNOG ODBORA HRVATSKE BANKE ZA OBNOVU I RAZVITAK

I.

U Nadzorni odbor Hrvatske banke za obnovu i razvitak iz reda zastupnika imenuju se:

za članove

– ŽARKO TUŠEK

– PREDRAG ŠTROMAR

– dr. sc. SINIŠA HAJDAŠ DONČIĆ

za zamjenike članova

– GROZDANA PERIĆ

– BRANKA JURIČEV-MARTINČEV

– SANJA RADOLOVIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/10

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o izboru članova Savjeta za robne zalihe

HRVATSKI SABOR

2268

Na temelju članka 81. Ustava Republike Hrvatske i članka 8. Zakona o strateškim robnim zalihama (»Narodne novine«, br. 87/02. i 14/14.) Hrvatski sabor na sjednici 16. listopada 2020. donio je

ODLUKU

O IZBORU ČLANOVA SAVJETA ZA ROBNE ZALIHE

I.

Za članove Savjeta za robne zalihe iz reda zastupnika Hrvatskoga sabora biraju se:

– ANTE SANADER

– ANJA ŠIMPRAGA

– dr. sc. MILAN VRKLJAN.

II.

Članovi Savjeta za robne zalihe iz reda uglednih stručnjaka iz područja gospodarstva imenovani Odlukom o imenovanju dva člana Savjeta za robne zalihe (»Narodne novine«, br. 60/18.) navedenu dužnost nastavljaju obnašati do opoziva.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/12

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o imenovanju predsjednika i članova Nacionalnog vijeća za vode

HRVATSKI SABOR

2269

Na temelju članka 81. Ustava Republike Hrvatske i članka 195. Zakona o vodama (»Narodne novine«, br. 66/19.) Hrvatski sabor na sjednici 16. listopada 2020. donio je

ODLUKU

O IMENOVANJU PREDSJEDNIKA I ČLANOVA NACIONALNOG VIJEĆA ZA VODE

I.

Za predsjednika Nacionalnog vijeća za vode iz reda zastupnika imenuje se TOMISLAV KLARIĆ.

II.

Za članove Nacionalnog vijeća za vode iz reda zastupnika imenuju se:

– ANTE BAČIĆ

– STIPAN ŠAŠLIN

– IVAN RADIĆ

– VLADIMIR BILEK.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/20-06/21

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o imenovanju dvaju članova Državnog sudbenog vijeća iz reda zastupnika Hrvatskoga sabora

HRVATSKI SABOR

2271

Na temelju članka 124. stavka 5. Ustava Republike Hrvatske i članka 35. Zakona o Državnom sudbenom vijeću (»Narodne novine«, br. 116/10., 57/11., 130/11., 13/13., 28/13., 82/15., 67/18. i 126/19.) Hrvatski sabor na sjednici 16. listopada 2020. donio je

ODLUKU

O IMENOVANJU DVAJU ČLANOVA DRŽAVNOG SUDBENOG VIJEĆA IZ REDA ZASTUPNIKA HRVATSKOGA SABORA

I.

Za članove Državnog sudbenog vijeća iz reda zastupnika Hrvatskoga sabora imenuju se:

1. ARSEN BAUK

2. DRAŽEN BOŠNJAKOVIĆ.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 021-13/20-06/25

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o potvrđivanju godišnjih financijskih izvještaja Hrvatske banke za obnovu i razvitak za 2019. godinu

HRVATSKI SABOR

2272

Na temelju članka 81. Ustava Republike Hrvatske i članka 22. stavka 1. Zakona o Hrvatskoj banci za obnovu i razvitak (»Narodne novine«, br. 138/06. i 25/13.) Hrvatski sabor na sjednici 16. listopada 2020. donio je

ODLUKU

O POTVRĐIVANJU GODIŠNJIH FINANCIJSKIH IZVJEŠTAJA HRVATSKE BANKE ZA OBNOVU I RAZVITAK ZA 2019. GODINU

Potvrđuju se Godišnji financijski izvještaji Hrvatske banke za obnovu i razvitak za 2019. godinu.

Klasa: 021-12/20-09/27

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o početku mirovanja zastupničkog mandata zastupnika u Hrvatskom saboru i prestanku obnašanja dužnosti potpredsjednika Hrvatskoga sabora

Hrvatski sabor

2261

Na temelju članka 81. Ustava Republike Hrvatske i članka 14. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15., 104/15. i 98/19.) Hrvatski sabor na sjednici 16. listopada 2020. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA U HRVATSKOM SABORU I PRESTANKU OBNAŠANJA DUŽNOSTI POTPREDSJEDNIKA HRVATSKOGA SABORA

Dana 14. listopada 2020. započelo je mirovanje zastupničkog mandata zastupnika RAJKA OSTOJIĆA.

Utvrđuje se da je zbog mirovanja zastupničkog mandata RAJKO OSTOJIĆ prestao obnašati dužnost potpredsjednika Hrvatskoga sabora 14. listopada 2020.

Klasa: 021-14/20-01/81

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o potvrđivanju Poslovnika o radu Odbora za europske poslove

HRVATSKI SABOR

2274

Na temelju članka 81. Ustava Republike Hrvatske i članka 64. stavka 2. Poslovnika Hrvatskoga sabora, Hrvatski sabor na sjednici 16. listopada 2020. donio je

ODLUKU

O POTVRĐIVANJU POSLOVNIKA O RADU ODBORA ZA EUROPSKE POSLOVE

Potvrđuje se Poslovnik o radu Odbora za europske poslove koji je 28. srpnja 2020. donio Odbor za europske poslove.

Klasa: 021-12/20-06/11

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o davanju suglasnosti na Izmjenu Statuta Hrvatske izvještajne novinske agencije

HRVATSKI SABOR

2273

Na temelju članka 81. Ustava Republike Hrvatske i članka 21. stavka 3. Zakona o Hrvatskoj izvještajnoj novinskoj agenciji (»Narodne novine«, br. 96/01.) Hrvatski sabor na sjednici 16. listopada 2020. donio je

ODLUKU

O DAVANJU SUGLASNOSTI NA IZMJENU STATUTA HRVATSKE IZVJEŠTAJNE NOVINSKE AGENCIJE

Daje se suglasnost na Izmjenu Statuta Hrvatske izvještajne novinske agencije koju je donijelo Upravno vijeće Hrvatske izvještajne novinske agencije na sjednici 16. ožujka 2020.

Klasa: 021-12/20-09/08

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o izboru potpredsjednice Hrvatskoga sabora

HRVATSKI SABOR

2262

Na temelju članka 81. Ustava Republike Hrvatske i članka 32. Poslovnika Hrvatskoga sabora, Hrvatski sabor na sjednici 16. listopada 2020. donio je

ODLUKU

O IZBORU POTPREDSJEDNICE HRVATSKOGA SABORA

I.

Za potpredsjednicu Hrvatskoga sabora bira se SABINA GLASOVAC.

II.

Ova Odluka stupa na snagu danom donošenja.

Klasa: 021-13/20-02/07

Zagreb, 16. listopada 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 116/2020 (23.10.2020.), Odluka o poduzimanju mjera u tijelima državne uprave za sprječavanje širenja epidemije bolesti COVID-19 uzrokovane virusom SARS-CoV-2 i osiguranje uvjeta za redovito obavljanje poslova u tijelima državne uprave

Vlada Republike Hrvatske

2277

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 22. listopada 2020. donijela

ODLUKU

O PODUZIMANJU MJERA U TIJELIMA DRŽAVNE UPRAVE ZA SPRJEČAVANJE ŠIRENJA EPIDEMIJE BOLESTI COVID-19 UZROKOVANE VIRUSOM SARS-CoV-2 I OSIGURANJE UVJETA ZA REDOVITO OBAVLJANJE POSLOVA U TIJELIMA DRŽAVNE UPRAVE

I.

Zbog pogoršanja epidemiološke situacije u Republici Hrvatskoj i širenja bolesti COVID-19 uzrokovane virusom SARS-CoV-2, tijela državne uprave te uredi i druge stručne službe Vlade Republike Hrvatske dužni su poduzeti mjere za sprječavanje širenja epidemije i osiguranje uvjeta za redovito obavljanje poslova iz svog djelokruga.

II.

Ministar pravosuđa i uprave, uz prethodnu suglasnost predsjednika Vlade Republike Hrvatske, donijet će obvezujuću uputu kojom će utvrditi mjere za sprječavanje širenja epidemije i osiguranje uvjeta za redovito obavljanje poslova u tijelima državne uprave te uredima i drugim stručnim službama Vlade Republike Hrvatske te, ovisno o epidemiološkoj situaciji, utvrditi mogućnost rada od kuće državnih službenika.

III.

Ova Odluka primijenit će se na odgovarajući način i na javne službe, osim područja zdravstva, znanosti i obrazovanja i socijalne skrbi, koja se uređuju posebnim propisima.

IV.

Odluka se ne primjenjuje na policijske službenike i službenike Civilne zaštite Ministarstva unutarnjih poslova te pripadnike Oružanih snaga Republike Hrvatske koji obavljaju poslove sukladno zapovijedima glavnog ravnatelja policije, načelnika glavnog stožera Oružanih snaga Republike Hrvatske i ravnatelja civilne zaštite.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/387

Urbroj: 50301-21/21-20-2

Zagreb, 22. listopada 2020.

Predsjednik
 mr. sc. Andrej Plenković, v. r.
### NN 116/2020 (23.10.2020.), Odluka o izmjeni Odluke o minimalnim financijskim standardima za decentralizirane funkcije za zdravstvene ustanove u 2020. godini

VLADA REPUBLIKE HRVATSKE

2281

Na teme­lju članka 11. stavka 4. Zakona o zdravstvenoj zaštiti (»Narodne novine«, br. 100/18 i 125/19), Vlada Republike Hrvatske je na sjednici održanoj 22. listopada 2020. donijela

ODLUKU

O IZMJENI ODLUKE O MINIMALNIM FINANCIJSKIM STANDARDIMA ZA DECENTRALIZIRANE FUNKCIJE ZA ZDRAVSTVENE USTANOVE U 2020. GODINI

I.

U Odluci o minimalnim financijskim standardima za decentralizirane funkcije za zdravstvene ustanove u 2020. godini (»Narodne novine«, broj 128/19), u točki I. stavku 2. Tablica mijenja se i glasi:

|  |  |  |  |
| --- | --- | --- | --- |
| Županija/Grad Zagreb | Iznos sredstava za investicijsko ulaganje  i  investicijsko i  tekuće održavanje | Iznos  sredstava za otplate  kredita | Ukupni iznos sredstava za decentralizirane funkcije |
| 0 | 1 | 2 | 3 |
| ZAGREBAČKA | 16.557.006 | 536.743 | 17.093.749 |
| KRAPINSKO-ZAGORSKA | 12.218.681 | 6.756.159 | 18.974.840 |
| SISAČKO-MOSLAVAČKA | 17.044.996 | 2.944.940 | 19.989.936 |
| KARLOVAČKA | 17.229.722 |  | 17.229.722 |
| VARAŽDINSKA | 18.689.828 | 1.165.500 | 19.855.328 |
| KOPRIVNIČKO-KRIŽEVAČKA | 13.498.348 | 1.240.000 | 14.738.348 |
| BJELOVARSKO-BILOGORSKA | 14.565.490 |  | 14.565.490 |
| PRIMORSKO-GORANSKA | 21.645.540 | 2.551.211 | 24.196.751 |
| LIČKO-SENJSKA | 8.948.747 |  | 8.948.747 |
| VIROVITIČKO-PODRAVSKA | 8.847.413 | 6.506.357 | 15.353.770 |
| POŽEŠKO-SLAVONSKA | 10.135.545 |  | 10.135.545 |
| BRODSKO-POSAVSKA | 16.753.595 |  | 16.753.595 |
| ZADARSKA | 15.127.681 | 77.754 | 15.205.435 |
| OSJEČKO-BARANJSKA | 24.631.363 |  | 24.631.363 |
| ŠIBENSKO-KNINSKA | 14.368.006 |  | 14.368.006 |
| VUKOVARSKO-SRIJEMSKA | 24.095.164 |  | 24.095.164 |
| SPLITSKO-DALMATINSKA | 33.949.417 |  | 33.949.417 |
| ISTARSKA | 14.763.394 | 7.500.000 | 22.263.394 |
| DUBROVAČKO-NERETVANSKA | 16.440.615 |  | 16.440.615 |
| MEĐIMURSKA | 11.379.286 | 3.306.826 | 14.686.112 |
| GRAD ZAGREB | 38.711.803 | 5.362.000 | 44.073.803 |
| UKUPNO | 369.601.640 | 37.947.490 | 407.549.130 |

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-04/368

Urbroj: 50301-04/12-20-2

Zagreb, 22. listopada 2020.

Predsjednik
 mr. sc. Andrej Plenković, v. r.
### NN 116/2020 (23.10.2020.), Odluka o pokretanju postupka pregovora o sklapanju dodatka Temeljnom kolektivnom ugovoru za službenike i namještenike u javnim službama i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

2278

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 22. listopada 2020. donijela

ODLUKU

O POKRETANJU POSTUPKA PREGOVORA O SKLAPANJU DODATKA TEMELJNOM KOLEKTIVNOM UGOVORU ZA SLUŽBENIKE I NAMJEŠTENIKE U JAVNIM SLUŽBAMA I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Temeljnom kolektivnom ugovoru za službenike i namještenike u javnim službama (»Narodne novine«, br. 128/17, 47/18, 123/19 i 66/20).

II.

U pregovarački odbor Vlade Republike Hrvatske za pregovore o sklapanju dodatka Temeljnom kolektivnom ugovoru za službenike i namještenike u javnim službama iz točke I. ove Odluke imenuju se:

– Josip Aladrović, ministar rada, mirovinskoga sustava, obitelji i socijalne politike, predsjednik

– dr. sc. Zdravko Marić, potpredsjednik Vlade Republike Hrvatske i ministar financija, član

– dr. sc. Tomislav Ćorić, ministar gospodarstva i održivog razvoja, član

– dr. sc. Vili Beroš, dr. med., ministar zdravstva, član

– dr. sc. Radovan Fuchs, ministar znanosti i obrazovanja, član

– dr. sc. Ivan Malenica, ministar pravosuđa i uprave, član

– dr. sc. Nina Obuljen Koržinek, ministrica kulture i medija, članica.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/382

Urbroj: 50301-05/14-20-2

Zagreb, 22. listopada 2020.

Predsjednik
 mr. sc. Andrej Plenković, v. r.
### NN 116/2020 (23.10.2020.), Odluka o pokretanju postupka pregovora o sklapanju dodatka Kolektivnom ugovoru za državne službenike i namještenike i imenovanju pregovaračkoga odbora Vlade Republike Hrvatske

VLADA REPUBLIKE HRVATSKE

2279

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 22. listopada 2020. donijela

ODLUKU

O POKRETANJU POSTUPKA PREGOVORA O SKLAPANJU DODATKA KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE I IMENOVANJU PREGOVARAČKOGA ODBORA VLADE REPUBLIKE HRVATSKE

I.

Pokreće se postupak pregovora o sklapanju dodatka Kolektivnom ugovoru za državne službenike i namještenike (»Narodne novine«, br. 112/17, 12/18, 2/19, 119/19 i 66/20).

II.

U pregovarački odbor Vlade Republike Hrvatske za pregovore o sklapanju dodatka Kolektivnom ugovoru za državne službenike i namještenike iz točke I. ove Odluke imenuju se:

– Josip Aladrović, ministar rada, mirovinskoga sustava, obitelji i socijalne politike, predsjednik

– dr. sc. Zdravko Marić, potpredsjednik Vlade Republike Hrvatske i ministar financija, član

– dr. sc. Davor Božinović, potpredsjednik Vlade Republike Hrvatske i ministar unutarnjih poslova, član

– dr. sc. Tomislav Ćorić, ministar gospodarstva i održivog razvoja, član

– dr. sc. Ivan Malenica, ministar pravosuđa i uprave, član

– dr. sc. Mario Banožić, ministar obrane, član.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/383

Urbroj: 50301-05/14-20-2

Zagreb, 22. listopada 2020.

Predsjednik
 mr. sc. Andrej Plenković, v. r.
### NN 116/2020 (23.10.2020.), Odluka o izmjeni i dopuni Odluke o uvođenju nužnih epidemioloških mjera za područje Međimurske županije

Stožer civilne zaštite Republike Hrvatske

2282

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20), a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) članka 22.a Zakona o sustavu civilne zaštite (»Narodne novine« broj 82/15, 118/18 i 31/20) te članka 9.a Zakona o ugostiteljskoj djelatnosti (»Narodne novine« broj 85/15, 121/16, 99/18, 25/19, 98/19, 32/20 i 42/20), Stožer civilne zaštite Republike Hrvatske, 22. listopada 2020. godine, donosi

ODLUKU

O IZMJENI I DOPUNI ODLUKE O UVOĐENJU NUŽNIH EPIDEMIOLOŠKIH MJERA ZA PODRUČJE MEĐIMURSKE ŽUPANIJE

I.

U Odluci o uvođenju nužnih epidemioloških mjera za područje Međimurske županije (»Narodne novine« broj 111/20 i 112/20) u točki II. stavku 1. podstavci 8. i 9. mijenjaju se i glase:

» – zabranjuju se posjeti korisnicima domova za starije i nemoćne osobe, osim u iznimnim slučajevima (teško bolesni korisnici), kada odluku o tome donosi ravnatelj ili druga osoba koju on za to ovlasti

– preporuka organizatorima utakmicama grupnih sportova (nogomet, košarka rukomet i dr.) te organizatorima drugih okupljanja s više od 20 osoba da se ne održavaju«.

Iza stavka 2. dodaju se stavci 3. i 4. koji glase:

»Kada se, u iznimnim slučajevima, posjeti korisnicima domova za starije i nemoćne dopuste, uvjet je da posjetitelji nemaju povišenu tjelesnu temperaturu, da se obvezno koriste zaštitnom maskom ili maskom za lice te ne dolaze u neposredan međusobni kontakt i kontakt s drugim korisnicima.

Protuepidemijska mjera iz stavka 1. podstavka 9. ove točke određuje se u trajanju do 7. studenoga 2020. godine.«

II.

Ova Odluka objavit će se u »Narodnim novinama«, a stupa na snagu 24. listopada 2020. godine.

Klasa: 810-06/20-01/7
 Urbroj: 511-01-300-20-196
 Zagreb, 22. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 116/2020 (23.10.2020.), Odluka o uvođenju nužnih epidemioloških mjera za područje Požeško-slavonske županije

STOŽER CIVILNE ZAŠTITE REPUBLIKE HRVATSKE

2284

Na temelju članka 47. Zakona o zaštiti pučanstva od zaraznih bolesti (»Narodne novine« broj 79/07, 113/08, 43/09, 130/17, 114/18 i 47/20) a u vezi s člankom 18. Zakona o izmjenama i dopunama Zakona o zaštiti pučanstva od zaraznih bolesti (»Narodne novine« broj 47/20) i članka 22.a Zakona o sustavu civilne zaštite (»Narodne novine« broj 82/15, 118/18 i 31/20) Stožer civilne zaštite Republike Hrvatske, 22. listopada 2020. godine, donosi

ODLUKU

O UVOĐENJU NUŽNIH EPIDEMIOLOŠKIH MJERA ZA PODRUČJE POŽEŠKO-SLAVONSKE ŽUPANIJE

I.

Na prijedlog Stožera civilne zaštite Požeško-slavonske županije uvode se nužne epidemiološke mjere za područje Požeško-slavonske županije.

II.

Nužne epidemiološke mjere iz točke I. ove Odluke su:

– zabranjuju se posjeti i izlasci korisnicima usluga smještaja u sustavu socijalne skrbi, osim ako je izlazak uvjetovan medicinskim razlozima

– izlasci korisnika usluga smještaja u sustavu socijalne skrbi u vanjski prostor pružatelja usluga (dvorište, okućnica i sl.) dopušteni su uz pridržavanje svih epidemioloških mjera u vrijeme i na način koji odredi ustanova

– provođenje dodatnih mjera opreza prilikom smještaja novih korisnika u ustanove socijalne skrbi koje pružaju uslugu smještaja te prilikom povratka korisnika s bolničkog liječenja (izbjegavanje kontakta s ostalim korisnicima u trajanju od 14 dana i sl.).

III.

Zadužuju se stožeri jedinica lokalne samouprave za pojačani nadzor pridržavanja propisanih epidemioloških mjera.

IV.

Ova Odluka objavit će se u »Narodnim novinama«, a stupa na snagu 24. listopada 2020. godine.

Klasa: 810-06/20-01/7

Urbroj: 511-01-300-20-198

Zagreb, 22. listopada 2020.

Načelnik Stožera
 potpredsjednik Vlade
 i ministar unutarnjih poslova
 dr. sc. Davor Božinović, v. r.
### NN 116/2020 (23.10.2020.), Odluka o dodjeli odlikovanja Reda kneza Branimira s ogrlicom Njegovoj Ekscelenciji Stavrosu Tsiepasu

PREDSJEDNIK REPUBLIKE HRVATSKE

2276

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i odredbe članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06 i 118/19), donosim

ODLUKU

O DODJELI ODLIKOVANJA

Redom kneza Branimira s ogrlicom, za izniman doprinos razvijanju dobrih i prijateljskih odnosa između Republike Hrvatske i Helenske Republike, odlikuje se

Njegova Ekscelencija STAVROS TSIEPAS.

Klasa: 060-04/20-06/05

Urbroj: 71-06-04/4-20-01

Zagreb, 12. listopada 2020.

Predsjednik
 Republike Hrvatske
 Zoran Milanović, v. r.